recursal/SuperWikiNEXT-32B huggingface dataset:
படிமம்:YusufMeherallyImage.jpg யூசுப் மெகர் அலி
**யூசுப் மெகரலி (Yusuf Meher ali) இந்தியாவைச் சேர்ந்த ஓர் அரசியல்வாதியாவார். 1903 ஆம் ஆண்டு** செப்டம்பர் மாதம் 23 ஆம் தேதியன்று இவர் பிறந்தார். இந்திய சுதந்திரப் போராட்ட வீரராகவும் ஒரு சோசலிச தலைவராகவும் அறியப்படுகிறார். 1942 ஆம் ஆண்டில் எரவாடா மத்திய சிறையில் அடைக்கப்பட்டிருந்தபோது பம்பாய்  நகரத் தந்தையாக இவர் தேர்ந்தெடுக்கப்பட்டார். 

தேசிய இராணுவம், பம்பாய் இளையோர் கூட்டமைப்பு மற்றும் காங்கிரசு சோசலிச கட்சி  ஆகியவற்றின் நிறுவனர்களில் இவரும் ஒருவராக இருந்தார். விவசாயிகள் மற்றும் தொழிற்சங்க இயக்கங்களில் பங்கு வகித்தார். சுதந்திரப் போரில் இவர் 'சைமன் கோ பேக்' என்ற வார்த்தையை உருவாக்கினார் 

பிரித்தானிய சாம்ராச்யத்திடம் இருந்து சுதந்திரம் பெறுவதற்கான இந்தியாவின் கடைசி நாடு தழுவிய பிரச்சாரத்திற்காக மகாத்மா காந்தியுடன் இணைந்து வெள்ளையனே வெளியேறு இயக்கத்தில் பங்கேற்று அதன் ஒரு பகுதியாக இருந்தார். இதற்கான இரகசிய இயக்கத்தில் பங்கேற்றார். வெள்ளையனே வெளியேறு இயக்கத்தில் முன்னணியில் இருந்தார்.

படைப்புகளின் பட்டியல்
---------------------

1. *என்ன படிக்க வேண்டும்: ஒரு படிப்பு பாடத்திட்டம்* (1937)
2. *இந்தியாவின் தலைவர்கள்* (1942)
3. *பாக்கித்தானுக்கு ஒரு பயணம்* (1944)
4. *நவீன உலகம்: ஒரு அரசியல் ஆய்வு பாடத்திட்டம், பகுதி 1* (1945)
5. *தி பிரைசு ஆஃப் லிபர்ட்டி* (1948)
6. *நிலத்தடி இயக்கம்* (1942)

மேற்கோள்கள்
-----------

1. ↑  "Welcome to Municipal Corporation of Greater Mumbai, India". .
2. ↑  "Archived copy". .
3. ↑  "Archived copy". .
4. ↑  Nauriya. "'Simon Go Back' — 75 years after". *The Tribune*. .
5. ↑  Wickenden, T. (1976). *Quit India Movement: British Secret Report*. Thomson Press (India). பக். 246.. பார்த்த நாள்: 2023-08-22.
**மஹாந்த் பாலாக்நாத்** (*Mahant Balaknath*) என்பவர் இந்திய அரசியல்வாதி மற்றும் ராஜஸ்தானின் ஆல்வார் மக்களவைத் தொகுதியின் தற்போதைய நாடாளுமன்ற உறுப்பினர் ஆவார். இவர் பாபா மஸ்த்நாத் பல்கலைக்கழகத்தின் (பி.எம்.யூ) வேந்தராவார். இந்து மதத்தின் நாத சைவப் பிரிவின் 8வது தலைவர்/ மஹாந்த் ஆவார். 29 ஜூலை 2016 அன்று, யோகி ஆதித்யநாத் மற்றும் பாபா ராம்தேவ் ஆகியோர் கலந்து கொண்ட ஒரு விழாவில் மகந்த் சந்த்நாத் பாலாக்நாத்தை தனது வாரிசாக அறிவித்தார்.

ஆரம்ப கால வாழ்க்கை
------------------

இவர் சிறு வயதிலேயே குருமுக் என்று பாபா கெதநாத்தால் பெயரிட்டார். இவர் 1985 முதல் 1991 வரை (6 வயது வரை) மத்சியேந்திர மகாராஜ் ஆசிரமத்தில் வசித்து வந்தார். அதன் பிறகு மஹந்த் சந்த்நாத்துடன் அஸ்தால் போஹர் மடத்திற்குச் சென்றார்.

அரசியல் வாழ்க்கை
----------------

ராஜஸ்தானின் ஆல்வாரில் இருந்து மக்களவைக்கான பாரதிய ஜனதா வேட்பாளராகப் பரிந்துரைக்கப்பட்ட இவர், 2019ஆம் ஆண்டு தேர்தலில் இந்திய தேசிய காங்கிரஸின் பன்வர் ஜிதேந்திர சிங்கை 3 லட்சம் வாக்குகள் வித்தியாசத்தில் தோற்கடித்து வெற்றி பெற்றார்.

மேலும் காண்க
------------

* மஹந்த் ஸ்ரேயநாத் ஆறாவது தலைவர் / நாத் பிரிவின் மஹந்த்.
* மஹந்த் சந்த்நாத் ஏழாவது தலைவர் / நாத் பிரிவின் மஹந்த்.

மேற்கோள்கள்
-----------

1. ↑  "Archived copy" இம் மூலத்தில் இருந்து 27 August 2018 அன்று. பரணிடப்பட்டது.. .
2. ↑  "Cong expects tough contest in pampered constituency". .
3. ↑  "महंत चांदनाथ ने तय किया अपना उत्तराधिकारी, मौजूद रहे बाबा रामदेव". अमर उजाला. .
4. ↑  "Baba Mast Nath Matth gets New Mahant". tribuneindia.com. .
5. ↑
6. ↑
7. ↑
**பிலிப்பீன்சு கருப்பு வெள்ளை விசிறிவால்** (*Philippine pied fantail*)(*ரைபிதுரா நிக்ரிடார்கிசு*) என்பது பிலிப்பீன்சில் காணப்படும் ரைபிதுரிடே குடும்பத்தில் உள்ள ஒரு நடுத்தர அளவிலான பறவை சிற்றினமாகும். இது முன்னர் மலேசிய விசிறிவாலுடன் தெளிவாகக் கருதப்பட்டது.

 கூடு ஒன்றில்

விளக்கம்
--------

பிலிப்பீன்சு கருப்பு வெள்ளை விசிறிவால் மிதமான அளவிலான நீண்ட வால் கொண்ட பறவை ஆகும். இது பொதுவாக மரங்கள் நிறைந்த பகுதிகளிலும் தாழ் நிலப் பகுதிகளில் திறந்தவெளிகளிலும் காணப்படுகிறது. இதன் உடலின் மேற்பகுதி சாம்பல் நிறமாக இருக்கும். அதே சமயம் இதன் அடிப்பகுதி வெண்மையானது. இது தன் மார்பில் ஒரு கருப்பு பட்டை மற்றும் ஒரு கருப்பு நிற வடிவத்தினைக் கொண்டுள்ளது. ஒரு தனித்துவமான வெள்ளை தொண்டை மற்றும் புருவம் ஆகியவற்றைக் கொண்டுள்ளது. இது அடிக்கடி தன் வாலை பக்கத்திலிருந்து பக்கமாக நகர்த்தும். இதன் மூலம் வாலின் வெள்ளை முனைகளைக் காட்டுகிறது. இப்பறவையின் ஓசை மாறுபட்ட, சற்றே இசைக்காத மற்றும் கீறல் விசில் சொற்றொடர்களால் ஆனது.

வகைப்பாட்டியல்
--------------

இந்த பறவையினை குறிப்பிடும் மற்ற பெயர்கள் மரியா காப்ரா (பிலிப்பீன்சு), மற்றும் தாரேகோய் (விசயன் தீவு, பிலிப்பீன்சு).

வாழ்விடம்
---------

பிலிப்பீன்சு கருப்பு வெள்ளை விசிறி வால் பிலிப்பீன்சு முழுவதும் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மற்ற பறவைகளுடன் உறவு
--------------------

இது பிலிப்பீன்சில் பொதுவானது, பெரும்பாலும் மிண்டனாவோவில் காணப்படும். பெண் பறவைகளை ஈர்க்க இது தன் வாலை உயர்த்துகிறது. இவை பெரும்பாலும் கருப்பு மற்றும் வெள்ளை நிறத்திலும் சாதாரண வடிவத்திலும் இருக்கும். இது யூரேசிய மரக் சிட்டுக்குருவிகள் மற்றும் கசுகொட்டை முனியாக்களுடன் ஒன்றாக/பொதுவாகப் பறக்கிறது.

மேற்கோள்கள்
-----------

1. ↑  Birds of Makati, *Blog*
2. ↑  Kennedy, Robert S. *A Guide to the Birds of the Philippines*

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q15215907
* விக்கியினங்கள்: Rhipidura nigritorquis
* Avibase: 7EAC662D16AD8468
* BirdLife: 103709532
* ஈபேர்டு: phipif1
* GBIF: 7409387
* iNaturalist: 339682
* ITIS: 915858
* IUCN: 103709532
* Xeno-canto: Rhipidura-nigritorquis

 |
ராபின் ஊட்டும், மெய்டு மரியனும் (ஓவியம், சு. 1880)
**மெய்டு மரியன்** என்பவர் ஆங்கில நாட்டுப்புறக் கதைகளில் ஒன்றான ராபின் ஊட் கதையின் கதாநாயகி ஆவார். இவர் இராபின் ஊட்டின் காதலியாக கூறப்படுகிறார். கதையின் ஆரம்ப, இடைக்கால பதிப்புகளில் இவர் குறிப்பிடப்படவில்லை. ஆனால் 1600 இல் குறைந்தது இரண்டு நாடகங்களில் குறிப்பிடப்படுகிறார். இவருடைய வரலாறும், சூழ்நிலையும் தெளிவற்றதாக உள்ளது. ஆனால் இவரின் துணிச்சல், விடுதலை உணர்வு சுதந்திரம், அழகு, விசுவாசம் ஆகியவற்றிற்காக இராபினின் வட்டத்தில் அதிக மரியாதை பெற்றவராக உள்ளார். இந்த காரணங்களுக்காக, இவர் ஆங்கில இலக்கியத்தில் ஆரம்பகால வலுவான பெண் பாத்திரங்களில் ஒருவராக பெண்ணிய பார்வையாளர்களால் கொண்டாடப்படுகிறார்.

வரலாறு
------

 ராபின் ஊட்டும் மரியனும் ஒரு கொடிப் பந்தலின் அடியில் (1912). மெயிடு மரியன் டைரோலியன் தொப்பியை அணிந்து கொண்டு, இடையில் வேட்டைக் கொம்பை மாட்டியபடி உள்ளார்.
மெய்டு மரியன் (அல்லது மரியன்) இராபின் ஊட்டின் ஆரம்பகால கதைப்பாடல்கள் எதிலும் குறிப்பிடப்படவில்லை. இந்தப் பாத்திரம் அதன்பிறகு இணைந்தது என்று கூறுகின்றனர். ஆரம்பகால ராபின் ஹூட் *, இராபின் ஊட்டின் பிறப்பு, வளர்ச்சி, வீரம் மற்றும் திருமணம்* ( குழந்தை கதைப்பாடல் 149) ஆகியவற்றில் அவரின் காதல் குறித்து குறிப்பிடப்பட்டுள்ளது, அவருடைய காதலி "கிளோரிண்டா தி கிவீன் ஆஃப் தி ஷீப்பர்டிஸ்" என குறிப்பிடப்படுகிறார்.  கிளோரிண்டா சில பிற்கால கதைகளில் மரியன் என்ற மாற்றுப்பெயரில் குறிப்பிடப்படுகிறார்.

மேற்கோள்கள்
-----------

1. ↑  Holt (1982).
2. ↑  Wright, Allen W.. "Other Merry Men". .
**ஆத்மாராம் மகன்பாய் படேல்** (*Atmaram Maganbhai Patel*) இந்திய நாட்டின் குசராத்து மாநிலத்தினைச் சேர்ந்த அரசியல்வாதி ஆவார். இவர் மெக்சனா மாவட்ட மக்களவைத் தொகுதியிலிருந்து 13வது மக்களவை உறுப்பினராகவும்  குசராத்து மாநில சட்டமன்ற உறுப்பினராகவும் பணியாற்றினார்.

தனிப்பட்ட வாழ்க்கை
------------------

இவர் 1918 ஆம் ஆண்டு மே மாதம் 14 ஆம் தேதியன்று குசராத்து மாநிலம் மெக்சனா மாவட்டத்தில் பிறந்தார். பின்னர் அரசு தொடக்கப் பள்ளியில் படித்தார்.  2002 ஆம் ஆண்டு சூலை மாதம் 23 ஆம் தேதியன்று, தனது 85வது வயதில் புதுதில்லியில்  நீண்டகால நோய்க்குப் பிறகு இறந்தார்.  மெக்சனா மக்களவைத் தொகுதியைப் பிரதிநிதித்துவப்படுத்திய மூத்த உறுப்பினர் இவர் ஆவார்.

மேற்கோள்கள்
-----------

1. ↑  "Members of 13th Lok Sabha from Gujarat". .
2. ↑  "STATISTICAL REPORT ON GENERAL ELECTION, 1995 TO THE LEGISLATIVE ASSEMBLY OF GUJARAT". .
3. ↑  "Members Bioprofile". .
4. ↑  "Cong MP dies; LS adjourned for the day". .
5. ↑  "Veteran Congress leader Atmaram dead". .
6. ↑  "LS adjourned over Congress MP’s death". .
7. ↑  "Signposts". .
**தொழிலாளர் அரசு ஈட்டுறுதி மருத்துவமனை** என்பது தமிழ்நாடு மாநிலத்தில் சென்னை மாவட்டத்தின் அயனாவரம் புறநகர்ப் பகுதியில் அமையப் பெற்றுள்ள ஓர் அரசு பல்நோக்கு மருத்துவமனை ஆகும்.

மாத ஊதியம் ரூ.15,000க்கும் குறைவாகப் பெறும் நிறுவன ஊழியர்கள் அரசு ஈட்டுறுதி மருத்துவமனைகளில் சிகிச்சை பெறத் தகுதியுடையவர்கள். சென்னையிலுள்ள இரண்டு அரசு ஈட்டுறுதி மருத்துவமனைகளில் ஒன்று அயனாவரம் பகுதியில் இயங்குகிறது. மற்றொன்று கே. கே. நகர் புறநகர்ப் பகுதியில் அமைந்துள்ளது.

அமைவிடம்
--------

கடல் மட்டத்திலிருந்து சுமார் 31.8 மீட்டர்கள் (104 அடி) உயரத்தில், (13°05′42″N 80°14′21″E﻿ / ﻿13.0949°N 80.2391°E﻿ / 13.0949; 80.2391) என்ற புவியியல் ஆள்கூறுகள் கொண்டு அயனாவரம் பகுதியில் மேடவாக்கம் குளச் சாலையில் இம்மருத்துவமனை அமைந்துள்ளது.

விபரங்கள்
---------

இருதய சிகிச்சை, நரம்பியல், மகப்பேறு மருத்துவம், எலும்பியல், காது மூக்கு தொண்டை நிபுணத்துவம், கண் மருத்துவம், உடற்பயிற்சி சிகிச்சை மற்றும் அறுவை சிகிச்சை ஆகியவை இம்மருத்துவமனையின் சிறப்பு அம்சங்களாகும். இரத்த வங்கி சேவைகளும் இங்கு உண்டு. இம்மருத்துவமனையின் கீழ் தளத்தில் மருந்துகள் வழங்கும் பகுதி உள்ளது. குறிப்பிட்ட நேரக் கட்டுப்பாடுகளுடன் வெளி நோயாளிகள் பிரிவும் இங்கு இயங்குகிறது.

பல் சம்பந்தமான நோய்களைக் குணப்படுத்தும் மருத்துவத் துறையும் இங்கு உள்ளது.

உசாத்துணைகள்
------------

1. ↑  "E.S.I. Hospital, Ayanavaram, Chennai : Golden Chennai". .
2. ↑  "ESI Hospital in Chennai - ESICBIHAR" (in en-US). 2022-03-20. .
3. ↑  "ESI Hospital in Ayanavaram, Chennai-600023" (in en-gb). .
4. ↑  "Uncleared garbage inside ESI hospital Ayanavaram". 2020-09-29. .
5. ↑  "ESIC services remain under-utilised" (in en-IN). *The Hindu*. 2013-03-16. .
6. ↑  The Hindu Bureau (2023-03-09). "L-G recalls association with ESIC hospital in K.K. Nagar" (in en-IN). *The Hindu*. .
7. ↑  "ESI Hospital KK Nagar - ESICBIHAR" (in en-US). 2022-07-26. .
8. ↑  "E. s. i. hospital - Ayanavaram, Hospital Services, Chennai". .
9. ↑  "AYANAVARAM ESI HOSPITAL". .

வெளி இணைப்புகள்
---------------
மகிஷாசுரமர்த்தினி மண்டபத்தின் முகப்புத் தோற்றம்
மாமல்லபுரத்தில் உள்ள **மகிடாசுரமர்த்தினி மண்டபம்** கலங்கரை விளக்கத்துக்குச் செல்லும் வழியில் குன்றின்மீது அமைந்துள்ள ஒரு குடைவரையாகும். இம்மண்டபம் குடையப்பட்டுள்ள பாறைக்கு மேல், ஒலக்கனேஸ்வரர் கோயில் எனும் பெயர் கொண்ட கட்டுமானக் கோயில் அமைந்துள்ளது.

இதன் முகப்பு நான்கு தனித் தூண்களையும் அவற்றின் இரு புறமும் பக்கச் சுவர்களோடு ஒட்டிய இரண்டு அரைத்தூண்களும் கொண்டதாக அமைந்துள்ளது. முகப்பில் அதிட்டானம் காணப்படவில்லை. ஆனால் உயரமாக அமைந்துள்ள மண்டபத்துக்குள் செல்வதற்காக இரண்டு பக்கமும் படிகள் அமைக்கப்பட்டுள்ளன.

அரக்கன் மகிசாசூரனிடம் போரிடும் மகிஷாசுரமர்த்தினியின் சிற்பம்
மூன்று கருவறைகளைக் கொண்டு அமைக்கப்பட்டுள்ள இக்குடைவரையின் நடுவில் உள்ள கருவறையின் பின்புறச் சுவரில் பெரும்பாலான பல்லவர் கோயில்களில் காணப்படுவதுபோலச் சோமாஸ்கந்தரின் புடைப்புச் சிற்பம் செதுக்கப்பட்டுள்ளது. தரைப்பகுதியில் லிங்கம் பொருத்துவதற்கான குழி காணப்படுகின்றது. இக்கருவறைக்கு இருபுறமும் காணப்படும் கருவறைகளில், தெற்குப் பக்கத்தில் உள்ளது சிவபிரானுக்கு என அமைக்கப்பட்டதாக இருக்கலாம் எனக் கருதப்படுகின்றது. மூன்றாவது கருவறையில் முற்றுப் பெற்ற சிற்பங்கள் எதுவும் காணப்படாவிட்டாலும், சிற்பங்கள் செதுக்கப்பட இருந்ததற்கான சான்றுகள் தென்படுகின்றன. இக்கருவறை திருமாலுக்கு உரியது என ஆய்வாளர்கள் கருதுகிறார்கள். நடுவிலுள்ள கருவறைக்கு முன்னால், குடைவரையின் உள்ளேயே, இரண்டு சிம்மத்தூண்களுடன் கூடிய சிறிய மண்டபம் ஒன்றும் அமைக்கப்பட்டுள்ளது.

பக்கச் சுவரொன்றில் செதுக்கப்பட்டுள்ள மகிடாசுரமர்த்தினி அசுரனுடன் போரிடும் காட்சியைக் காட்டும் புடைப்புச் சிற்பம் இக்குடைவரைக்குரிய சிறப்பு அம்சங்களில் ஒன்றாகும். மிகவும் நேர்த்தியாகச் செதுக்கப்பட்டுள்ள இச்சிற்பம், மாமல்லபுரத்திலுள்ள பரவலாக அறியப்பட்ட சிற்பங்களுள் ஒன்று.

இதற்கு எதிரேயுள்ள பக்கச் சுவரில் பாற்கடலில் பள்ளிகொள்ளும் திருமாலின் புடைப்புச் சிற்பம் செதுக்கப்பட்டுள்ளது.

குறிப்புகள்
-----------

1. ↑  World Heritage Sites – Mahabalipuram – Cave Temples

இவற்றையும் பார்க்கவும்
----------------------

* மகிஷாசுரமர்த்தினி
* மகிசாசூரன்
* மகிடாசுரமர்த்தினி புடைப்புச் சிற்பம்
* குடைவரை கோயில்

| * பா
* உ
* தொ
மாமல்லபுர மரபுச்சின்னங்கள் |
| --- |
| இரதங்கள் | 
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* அருச்சுன இரதம்
* வீம இரதம், மாமல்லபுரம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்
* கணேச இரதம்

 |  |
| மண்டபங்கள் | 
* மகாபலிபுரத்தின் குகைக் கோயில்கள்
* மாமல்லபுரம் வராக மண்டபம்
* கிருட்டிணன் குகைக்கோயில்
* மகிடாசுரமர்த்தினி மண்டபம், மாமல்லபுரம்
* பஞ்ச பாண்டவர் குகைக்கோயில்

 |
| புடைப்புச் செதுக்கல்கள் | கங்கை கீழிறங்கல் |
| கட்டமைப்புக் கோயில்கள் | 
* ஒலக்கண்ணேஸ்வர ஆலயம்
* மாமல்லபுரம் கடற்கரைக் கோயில்

 |
**கயா சிங்** (*Gaya Singh*) இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டில் இவர் பிறந்தார். தொழிலாள வர்க்கத்தின் அமைப்பாளராகவும் ஒரு நாடாளுமன்ற உறுப்பினராகவும் செயல்பட்டார். 

கயா சிங் 1960 ஆம் ஆண்டுகளின் பிற்பகுதியில் மாணவர் தலைவராக அரசியலில் நுழைந்தார். பீகாரில் அகில இந்திய மாணவர் கூட்டமைப்பின் பொதுச் செயலாளராகவும், தேசிய செயலாளர்களில் ஒருவராகவும் ஆனார். பின்னர் தொழிலாள வர்க்கத்தின் அமைப்பாளராகப் பணியாற்றி அகில இந்திய தொழிற்சங்க காங்கிரசின் தேசியத் தலைவரானார். இந்திய பொதுவுடைமைக் கட்சியின் பீகார் பிரிவின் தலைவராக இருந்தார். இக்கட்சியின் தேசிய அளவிலான செயலாளர்களில் ஒருவராகவும் பணியாற்றினார். 1992 ஆம் ஆண்டு சூலை மாதம் 8 ஆம் தேதி முதல் 1998 ஆம் ஆண்டு சூலை மாதம் 7 ஆம் தேதி வரையிலும், 1998 ஆம் ஆண்டு சூலை மாதம் 8 ஆம் தேதிமுதல் 2004 ஆம் ஆண்டு சூலை மாதம் 7 ஆம் தேதி வரையிலுமாக இரண்டு முறை மாநிலங்களவை உறுப்பினராக பணியாற்றினார். நீண்ட காலம் உடல்நலக் குறைவால் பாதிக்கப்பட்டிருந்த கயா சிங் 2017 ஆம் ஆண்டு அக்டோபர் மாதம் 7 ஆம் தேதியன்று தன்னுடைய 76 ஆவது வயதில் காலமானார்.

மேற்கோள்கள்
-----------

1. ↑  "Trade union leader Gaya Singh dies". .
2. ↑  "Members Page". .
3. ↑  "Veteran Communist Leader Com. Gaya Singh, Ex-M.P. Died". .
சுல்தான் இப்ராஹிம் பள்ளிவாயலிலுள்ள(கிரேக்கம்) மிஹ்ராப் 
'மெட்ரோபொலிடன் மியூசியம் ஆஃப் ஆர்ட்' (**Metropolitan Museum** of Art) இலுள்ள மிஹ்ராப் 
**மிஹ்ராப்** (அரபு மொழி: محراب‎ *miḥrāb*,. محاريب *maḥārīb*) அல்லது திசை மாடங்கள் என்பது கிப்லாவைக் குறிப்பதற்காக பள்ளிவாசல் சுவரில் கட்டப்பட்டிருக்கும் ஒரு அமைப்பாகும். இது முஸ்லிம்கள் தொழும் திசையான மக்காவிலுள்ள கஃபாவை நோக்கியதாக அமைந்திருக்கும்.

  

மிஹ்ராப் ஐ மிம்பர் உடன் குழப்பிக்கொள்ள வேண்டாம். மிம்பரானது இமாம் (தொழுகை நடத்துபவர்) பிரசங்கம் செய்வதற்காக கட்டப்பட்டிருக்கும். மிஹ்ராப் மிம்பருக்கு இடது பக்கத்தில் அமைந்திருக்கும்.

படங்கள்
-------

Mihrabs* உக்பா மசூதி இலுள்ள மிஹ்ராப் (பெரிய பாள்ளிவாயல் கெய்ரோன்) இந்த மிஹ்ராபானது 9ம் நூற்றாண்டிலிருந்து கெய்ரோன், [தூனிசியா]]வில் இருக்கின்றது.உக்பா மசூதி இலுள்ள மிஹ்ராப் (பெரிய பாள்ளிவாயல் கெய்ரோன்) இந்த மிஹ்ராபானது 9ம் நூற்றாண்டிலிருந்து கெய்ரோன், [தூனிசியா]]வில் இருக்கின்றது.
* உமய்யா மசூதி  திமிஷ்கு, சிரியா இலுள்ள மிஹ்ராப்உமய்யா மசூதி திமிஷ்கு, சிரியா இலுள்ள மிஹ்ராப்
* மிஹ்ராப் ஹேகியா சோபியா, ஐசுதான்புல், துருக்கிமிஹ்ராப் ஹேகியா சோபியா, ஐசுதான்புல், துருக்கி
* மொரொக்கோ பள்ளிவாயல் மிஹ்ராப்மொரொக்கோ பள்ளிவாயல் மிஹ்ராப்
* ஜாமெஹ் பள்ளிவாசல்மிஹ்ராப் ஈரான்ஜாமெஹ் பள்ளிவாசல்மிஹ்ராப் ஈரான்
* பாறைக் குவிமாடம், கோவில் மலை, எருசலேம்பாறைக் குவிமாடம், கோவில் மலை, எருசலேம்
* மிஹ்ராப் கோர்தோபா பள்ளிவாசல் - தேவாலயம், எசுப்பானியாமிஹ்ராப் கோர்தோபா பள்ளிவாசல் - தேவாலயம், எசுப்பானியா
* தில்லி பள்ளிவசல் ஒன்றின் மிஹ்ராப்தில்லி பள்ளிவசல் ஒன்றின் மிஹ்ராப்
**ஆராரோ ஆரிரரோ** (Aararo Aaariraro) 1989 ஆம் ஆண்டு வெளிவந்த தமிழ்த் திரைப்படமாகும்.கே. பாக்யராஜ் இயக்கத்தில் வெளிவந்த இத்திரைப்படத்தில் கே. பாக்யராஜ்,பானுப்பிரியா மற்றும் பலரும் நடித்துள்ளனர்.
இது "தூகுவே கிருஷ்ணானா" என்கிற பெயரில் கன்னட மொழியில் 1994இல் மறுஆக்கம் செய்யப்பட்டது. கன்னட மொழி படத்தில் அனந்த் நாக் நடித்துள்ளார்.

கதை
---

பாபு ஒரு மனநல மருத்துவமனையில் நோயாளிகளைப் பாதுகாக்கும் பணியில் இருக்கிறான். பாபு நோயாளிகளிடம் மிகுந்த அன்பும் அக்கறையும் கொண்டு அவர்களைப் போலவே உடைகளை அணிந்து கொள்பவன். அதனால் பாபுவை தலைமை மருத்துவருக்கு மிகவும் பிடிக்கும். அங்கு வேலை செய்யும் இரு ஊழியர்களுக்கு பாபுவை பிடிப்பதில்லை.

அந்த மருத்துவமனையின் நன்கொடையாளர்களில் ஒருவர் ஒரு பெண்ணை அழைத்துவந்து, மனநிலை சரியில்லாதவள் என்று தான் சந்தேகப்படுவதாகக் கூறினார். மேலும் அப் பெண்ணைக் கவனித்துக்கொள்ள ஒருவரும் இல்லை எனவும் அவளைப் பற்றின தகவல் எதுவும் தெரியாது எனத் தெரிவித்தார். அதனால் போதகரான, தலைமை மருத்துவர் அவளை மருத்துவமனையில் அனுமதித்தார். பாபு அனைவரிடமும் பழகுவது போலவே அந்தப் பெண்ணிடம் பழகுகிறான். இதைக் கண்ட ஊழியர்கள் பாபுவைப் பற்றி அவதூறாகப் பேசுகின்றனர். பாபு அப்பெண்ணிற்கு மீனாட்சி எனப் பெயரிட்டு, மீனா என்று அழைக்கலானான்.

இரண்டு ஊழியர்களில் ஒருவன், மனநிலை சரியில்லாத ஒரு பெண்ணிடம் தவறாக நடக்க முயற்சித்தான். இதை பார்த்த மீனாட்சி பலமாக சத்தம் செய்து அவளை காப்பாற்றினாள். இதனால் அவர்கள் மேலும் மீனாட்சிக்கு தொல்லை கொடுத்தனர். பாபு அவர்களிடமிருந்து மீனாவைக் காப்பாற்றுகிறான். முன்பை விட அவள் மேல் கூடுதல் கவனம் செலுத்துகிறான். மீனா யார் என்கிற கேள்விக்கு விடையாக இந்தக் கதை முடிவிற்கு வருகிறது.

நடிப்பு
-------

* பாக்யராஜ்
* பானுப்ரியா (நடிகை)
* மனோரமா
* ஜெய்கணேஷ்
* குலதெய்வம் ராஜகோபால்
* வி. ஆர். திலகம்
* கோகிலா
* எஸ். சங்கரன்
* சி. ஆர். சரஸ்வதி
* "மண்ணாங்கட்டி" சுப்பிரமணியம்
* கோவை செந்தில்

பாடல்கள்
--------

இப் படத்திற்கு இசை அமைத்தவர் பாக்யராஜ். பாடல்களை வாலி மற்றும் வைரமுத்து எழுதியுள்ளனர்.

|  |  |  |  |  |
| --- | --- | --- | --- | --- |
| **எண்.** | **பாடல்** | **பாடியவர்கள்** | **எழுதியவர்** | **நீளம் (m:ss)** |
| 1 | "எல்லோருமே லூசுங்கதான்" | பாக்யராஜ் மற்றும் குழுவினர் | வைரமுத்து | 03:43 |
| 2 | "என் கண்ணுக்கொரு நிலவா" | எஸ். பி. பாலசுப்பிரமணியம், எஸ். ஜானகி மற்றும் குழுவினர் | வாலி | 04:29 |
| 3 | "என்ன ஃபிகர்" | எஸ். பி. பாலசுப்பிரமணியம் மற்றும் குழுவினர் | 04:16 |
| 4 | "ஓடப்பக்கம் ஒரு குருவி" | எஸ். பி. பாலசுப்பிரமணியம் மற்றும் சித்ரா | 04:18 |
| 5 | "ஒரு மூனாம் பிறை" | எஸ். பி. பாலசுப்பிரமணியம் மற்றும் வாணி ஜெயராம் | 04:24 |
| 6 | "தானா தலையாடுதுன்டா" | எஸ். ஜானகி மற்றும் குழுவினர் | 05:16 |

மேற்கோள்கள்
-----------

1. 1 2  "Aararo Aariraro Songs".. பார்த்த நாள்: 2014-02-11.
2. ↑  "Film List Of Director Barathiraja". Lakshman Shruthi இம் மூலத்தில் இருந்து 30 மே 2012 அன்று. பரணிடப்பட்டது... பார்த்த நாள்: 22 December 2011.
3. ↑  "Bhagyaraj Profile". Jointscene இம் மூலத்தில் இருந்து 24 December 2011 அன்று. பரணிடப்பட்டது... பார்த்த நாள்: 22 December 2011.
4. ↑
**முத்கல்** (Mudgal) என்பது இந்திய மாநிலமான கருநாடகாவின் இராய்ச்சூர் மாவட்டத்தில் உள்ள இலிங்சுகூர் வட்டத்திற்கு தென்மேற்கே 10 மைல் தொலைவில் அமைந்துள்ள ஒரு பேரூராட்சியாகும் .

சௌன யாதவப் பேரரசுக்குச் சொந்தமான பல கல்வெட்டுகள் இங்கு காணப்படுகின்றன. இது வரலாற்று பாரம்பரியம் மற்றும் வகுப்புவாத நல்லிணக்கத்திற்காக அறியப்படுகிறது. முத்கல் கோட்டையின் எச்சங்களும், 1557-இற்கு முன்னர் இயேசு சபைகளால் கட்டப்பட்ட ஒரு பழங்கால கத்தோலிக்க திருச்சபையும் இங்குள்ள முக்கிய இடங்களாகும்

அசுவத்தநாராயணன், விஷ்ணு, நரசிம்மர், தத்தாத்ரேயர் போன்ற தெய்வங்களின் பழங்கால கோவில்களும் இங்குள்ளன.

வரலாறு
------

நகரின் இருப்பு புதிய கற்கால யுகத்திற்கு முந்தையது.  இராய்ச்சூர் மாவட்டத்தில் வரலாற்று ஆர்வமுள்ள மிக முக்கியமான இடங்களில் இதுவும் ஒன்றாகும். இது சௌன யாதவப் பேரரசின் வரலாற்றைக் கொண்டுள்ளது. அவற்றில் பல கல்வெட்டுகள் நகரத்திலும் அதைச் சுற்றியும் கண்டுபிடிக்கப்பட்டுள்ளன. இது 11ஆம் நூற்றாண்டில் நாட்டின் பல்வேறு பகுதிகளின் மாணவர்களுக்கான கல்வி மையமாக இருந்தது. 14ஆம் நூற்றாண்டின் தொடக்கத்தில், இது காக்கத்திய இராச்சியத்தின் முக்கியமான புறக்காவல் நிலையமாக இருந்தது. அலாவுதீன் பக்மான் சா, தேவகிரியைக் கைப்பற்றிய பின்னர், இராய்ச்சூருடன் இதனையும் கைப்பற்றினார். இதன் அசல் பெயர் தொடர்பான சில சர்ச்சைகள் பல வரலாற்றாசிரியர்களால் எழுப்பப்பட்டது. பாமினி சுல்தானகத்தின் காலத்தில் உண்மையில் "அல்-மதகல்" என்று அழைக்கப்பட்டன. அதாவது பாமினி துருக்கியர்கள் முக்கியமாக துர்கோ-அரபு என்பதால் அரபியில் "விவசாய ரீதியாக பயிரிடப்பட்ட இடம்" என்று பொருள் படுகிறது.. பாமினி வம்சம் நிறுவப்பட்ட பின்னர், பிஜப்பூர் சுல்தானகத்தைச் சேர்ந்த மன்னர்கள் பாமினி இராச்சியத்தின் மேற்கு மற்றும் தெற்கு பகுதிகளை கைப்பற்றினர். 16 ஆம் நூற்றாண்டில் இது விஜயநகரப் பேரரசால் ஆளப்பட்டது. விஜயநகர் பேரரசர்களுக்கும் பாமினி சுல்தான்களுக்கும் இடையே பல போர்கள் நடந்தன.

ஆர்வமுள்ள இடங்கள்
-----------------

 முத்கல் கோட்டை.
 முத்கல் கோட்டை.
முத்கலில் மிக முக்கியமான ஆர்வமுள்ள இடம் இங்கு அமைந்துள்ள கோட்டையாகும்.  கோட்டையை நிர்மாணிப்பதில், அதன் மேல் ஒரு குன்று பயன்படுத்தப்பட்டது. அதன் மேல் அரச குடும்பத்தினரின் வீடுகளும், கோட்டைகளுடன் கூடிய சுவரும் கட்டப்பட்டன. வெளிப்புறக் கோட்டைகள் அரை சதுர மைல் பரப்பளவைக் கொண்டுள்ளன. வெளிப்புற கோட்டையில் ஒரு அகழி உள்ளது. அது தண்ணீரில் நிரம்பியுள்ளது. அகழியின் அகலம் மாறுபடுகிறது. பல இடங்களில் 50 கெஜம் வரை இருக்கிறது.

போக்குவரத்து
------------

பெங்களூர், ஹூப்ளி, ஐதராபாத்து, புனே, பனஜி, பாகல்கோட் மற்றும் பிற முக்கிய நகரங்களுக்கு முத்கல் சாலை வழியாக நன்கு இணைக்கப்பட்டுள்ளது. அருகிலுள்ள முக்கிய விமான நிலையம் ஐதராபாத்தில் உள்ளது .

மேலும் காண்க
------------

* குடலசங்கமம்
* பாதமி
* பட்டடக்கல்
* அய்கொளெ
* மகாகூடக் கோயில்கள்
* குக்கனூர் கல்லேஸ்வரம்
* கஜேந்திரகாட்
* இரண்டாம் தேவ ராயன்

குறிப்புகள்
-----------

1. ↑  "History" இம் மூலத்தில் இருந்து 28 July 2011 அன்று. பரணிடப்பட்டது.. .
2. ↑  "Mudgal fort". District Administration, Raichur District இம் மூலத்தில் இருந்து 8 March 2010 அன்று. பரணிடப்பட்டது.. .

வெளி இணைப்புகள்
---------------

விக்கிமீடியா பொதுவகத்தில்,  
 ***Mudgal***   
என்பதின் ஊடகங்கள் உள்ளன. 

* Mudgal Fort
* Mudgal Fort
* Mudgal Fort on Google Maps
**சின்டர் கிளாசு சன்** (*Syntar Klas Sunn*) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு திசம்பர் மாதம் 10 ஆம் தேதியன்று திரோவல் குர்பா என்பவருக்கு மகனாக இவர் பிறந்தார்.குசராத்தின் பரோடாவிலுள்ள எம். எசு. பல்கலைக் கழகத்தில் பொறியியல் பட்டம் பெற்றார். அரசுப் பணியிலிருந்த இவர் கால்பந்த விளையாட்டில் ஆர்வம் கொண்டவராகவும் மேகாலயாவில் கால்பந்தாட்டத்தை பரவலாக்க ஆர்வம் கொண்டவராகவும் இருந்தார். 

2018 ஆம் ஆண்டு நடைபெற்ற தேர்தலில் கிழக்கு காசி இல்சு மாவட்டத்தின் மாவ்ப்லாங்கு சட்டமன்றத் தொகுதியில் சுயேச்சையாகப் போட்டியிட்டு மேகாலயா சட்டமன்றத்திற்கு ஓர் அரசியல்வாதியாகத் தேர்ந்தெடுக்கப்பட்டார். ஆனால் பின்னர் ஐக்கிய சனநாயகக் கட்சியில் சேர்ந்தார்.

2021 ஆம் ஆண்டு கோவிட்டு பெருந்தொற்று நோயால் பாதிக்கப்பட்டு சின்டர் கிளாசு சன் தன்னுடைய 62 ஆவது வயதில் காலமானார்.)

மேற்கோள்கள்
-----------

1. ↑  "SHRI SYNTAR KLAS SUNN - Meghalaya Legislative Assembly". .
2. ↑  Meghalaya Democratic Alliance strength rises to 39
3. ↑  My Neta
4. ↑  "SK Sunn elected President of Shillong Sports Association" இம் மூலத்தில் இருந்து 19 October 2021 அன்று. பரணிடப்பட்டது.. .
5. ↑  Meghalaya: Mawphlang MLA Syntar Klas Sunn passes away
**கச்சிராயர்கள்** தமிழ் நாட்டில் காஞ்சிபுரம் அருகே ஆட்சி புரிந்த குறுநில மன்னர்கள். 18 ஆம் நூற்றாண்டைச் சேர்ந்த இவர்கள் பல்லவர்களின் வழி வந்தவர்களாக இருக்கலாம் என சில வரலாற்றாளர்கள் கருதுகிறார்கள்.

திருக்கோளிலிக் கோயில் எனப்படும் திருக்குவளை பிரம்மபுரீஸ்வரர் கோயில் கல்வெட்டில் சோழவளநாட்டு வெண்டாழை வேளுர்க் கூற்றத்திலுள்ள **குலோத்துங்க சோழ கச்சிராயர்** என்பவர் நாள் ஒன்றிற்கு எண்ணெய் உழக்காக நுறு காசை தந்துள்ளார்.

தமிழ்நாட்டின் திருவண்ணாமலை மாவட்டத்தில் உள்ள போளூர் வட்டம் படைவீட்டில்‌ உள்ள இராசகம்பீர மலையில்‌ அமைந்துள்ள சம்புவராயர்‌ காலத்து நெற்களஞ்சியத்திற்கு மேற்குப்‌ பக்கத்தில்‌ சுனைக்கு வடக்கில்‌, பாறையில்‌ வெட்டப்பட்டக்‌ 15ம்‌ நூற்றாண்டு கல்வெட்டில் திருக்கோவல்லூர்‌ **தெய்வராக்‌ கச்சிராயர்‌ குமாரர்‌ உலகளந்த கச்சிராயர்‌**கோட்டைக்குச்‌ சுற்று மதில்‌ அமைத்துக்‌ கொடுத்தமை பற்றி குறிப்படப்பட்டுள்ளது.

தஞ்சாவூர் மாவட்டத்தில் கும்பகோணம் வட்டத்தில் உள்ள திருப்புறம்பியம் சாட்சிநாதேஸ்வரர் கோயில் கல்வெட்டில் விளந்தையைத்‌ தலைநகராகக்‌ கொண்டு ஆட்சி செய்த **சிருப்பராயர்க்‌ கச்சிராயர்‌** என்ற சிற்றரசர்‌ திருப்புறம்பியமுடைய நாயனார்‌ கோயிலுக்குக்‌ காலைச்‌ சந்தியில்‌ அபிஷேகத்திற்கும்‌ திருவமுதுக்கும்‌ திருநாமத்துக்காணியாக நிலம்‌ வழங்கினார்.

விஜயநகர பேரரசின் நாயக்கர் ஆட்சி காலத்தில் அக்கலராசா என்ற படைத்தளபதி இராமேஸ்வரம் செல்லும்பொழுது நார்த்தாமலை பகுதியில் இருந்த விசெங்கி நாட்டுக் கள்ளர்களை வென்று நார்த்தாமலை கோட்டையில் தங்கியிருந்துள்ளார். அப்பகுதியில் இருந்த '**அக்கச்சி பல்லவராயர்'** என்பவர் **கச்சிராயர்** என்ற பட்டமுடைய **கள்ளர்** வீரரிடம் 'அக்கல் ராஜாவின்' தலையைக் கொய்து வருமாறு பணித்துள்ளார்.

மேற்கோள்கள்
-----------

1. ↑  விருத்தாசலம் அருகே 1300 ஆண்டுகள் பழைமை வாய்ந்த திருமால் சிலை கண்டெடுப்பு
[*தொடர்பிழந்த இணைப்பு*]
2. ↑   *தமிழ்ப் பொழில்*. 1947. பக். 11. .
3. ↑   *ஆவணம் 1996*. 2009. பக். 62. .
4. ↑   *Avanam Journal Collections*. 2008. பக். 62. .
5. ↑   *Tamil Nadu District Gazetteers: Pudukkottai*. 1917. பக். [817]. .
**கறுப்பு ஆப்பிள்** (*Black Apple*) என்று அழைக்கப்படுவது *உவா நியூ* ஆப்பிள் குடும்பத்தைச் சேர்ந்த ஒரு அரிதான வகைப் பழமாகும். இது திபெத்தில் வளர்கிறது. பரவலான கருத்துக்கு முரணாக இவ்வகை ஆப்பிள் கருநீல வண்ணமே கொண்டுள்ளனவே தவிர்த்து கறுப்பு நிறம் கிடையாது.

பெயர்
-----

கறுப்பு ஆப்பிள் என்று பரவலாக அழைக்கப்படும் இந்த பழத்தை **கறுப்பு வைர ஆப்பிள்** (மாண்டரின் : 黑钻石) என்றழைக்கின்றனர் சீன மக்கள். இது **நிங்ச்சி** என்கிற இடத்தில் வளர்க்கப்படுகிறது. உயரமான மலைப்பகுதிகளில் மட்டுமே வளரக்கூடிய செடி வகையாக இவை இருக்கின்றன. *உவா நியூ* ஆப்பிள் குடும்பத்தைச் சேர்ந்த பிற ஆப்பிள் வகைகள் சிவப்பு வண்ணத்தில் இருப்பன. இதனால் அவற்றை **சீனாவின் இனிமைச் சிவப்பு** என்று அழைக்கின்றனர்.

தோற்றம்
-------

வெளிப்புறத் தோற்றம் கருநீல நிறத்தில் இருந்தாலும் உட்புறத்தில் பிற ஆப்பிள்களைப் போலவே வெண்மையான உட்பகுதியைக் கொண்டுள்ளது கறுப்பு வைர ஆப்பிள். இதன் அரிதான நிறத்திற்கு காரணம் வளரப்படும் தளத்தின் உயர்மட்டமாகவோ அதனால் அடிக்கடி படும் புற ஊதாக்கதிர்களின் தாக்கமாகவோ இருக்கலாம் என்று கருதப்படுகிறது.

விலை
----

மிகவும் அரிதான பழமென்பதால் சந்தையில் மிகுதியான விலையில் இவ்வகை ஆப்பிள்கள் விற்கப்படுகின்றன. ஒரு ஆப்பிள் 50 யுவான் (≈564 ரூபாய்) என்கிற விலையில் விற்கப்படுகிறது. இருப்பினும் உழவர்கள் இந்த ஆப்பிளை விரும்பிப் பயிரிடுவதில்லை. இதற்குக் காரணம் இந்தவகை ஆப்பிள் பழுக்க **எட்டு ஆண்டுகள் வரை** எடுத்துக் கொள்வதாக கூறப்படுகிறது.

மேற்கோள்கள்
-----------

1. ↑  "கறுப்பு ஆப்பிள் - டேஸ்ட் அட்லஸ் வலைத்தளக் கட்டுரை". .
2. ↑  "கறுப்பு ஆப்பிள் - டுடே.காம் ஆங்கில வலைத்தளக் கட்டுரை". .
3. ↑  "சீனாவின் கறுப்பு வைர ஆப்பிள்கள் - ஃப்ரெஷ் ப்ளாசா ஆங்கில வலைத்தளக் கட்டுரை.". .
4. ↑  "கறுப்பு ஆப்பிள் விலை - க்யூ க்யூ மாண்டரின் மொழியில் வலைத்தளக் கட்டுரை" இம் மூலத்தில் இருந்து 2021-01-20 அன்று. பரணிடப்பட்டது.. .
மா. ரா.
**மா. ரா.** என பிரபலமாக அறியப்பட்ட மா. ராமச்சந்திரன் ஒரு எழுத்தாளரும், திரைப்பட கதை வசனகர்த்தாவும், இயக்குநரும், தயாரிப்பாளருமாவார்.

தொழில் வாழ்க்கை
---------------

சாண்டோ சின்னப்பா தேவருக்குச் சொந்தமான தேவர் பிலிம்ஸ் நிறுவனத்தின் கதை இலாகாவில் பணியாற்றினார். நூற்றுக்கும் மேற்பட்ட திரைப்படங்களுக்கு கதை வசனம் எழுதியுள்ளார். முன்னணி நடிகர்களான எம். ஜி. ஆர், சிவாஜி கணேசன், ஜெமினி கணேசன், ரஜினிகாந்த், கமல் ஹாசன் போன்றோர் நடித்த படங்களுக்கு கதை வசனம் எழுதியுள்ளார். இவற்றுள் என் அண்ணன், பலே பாண்டியா, ராமன் தேடிய சீதை என்பன குறிப்பிடத்தக்கவை.

திரைப்படப் பாடல்களும் இயற்றியுள்ளார். 1964 ஆம் ஆண்டு வெளியான வீராங்கனை என்ற திரைப்படத்தில் கே. ஜே. யேசுதாஸ் பாடிய *இடி இடிக்குது காத்தடிக்குது சித்தத்திலே* என்ற பாடல் இவர் இயற்றியதே.

கல்யாண மண்டபம் (1965) என்ற திரைப்படத்தைத் தயாரித்து இயக்கியுள்ளார். அப்பா அம்மா (1974) என்ற திரைப்படத்தை இயக்கியுள்ளார்.

சென்னை இராயப்பேட்டையில் ஒரு பதிப்பகத்தை நடத்தி நூல்களை வெளியிட்டார்.

இறப்பு
------

உடல்நலக் குறைவு காரணமாகத் தனது 81-ஆவது வயதில் சென்னை வேளச்சேரியில் 2014 ஆகஸ்ட் 26 செவ்வாய்க்கிழமை காலமானார்.

மேற்கோள்கள்
-----------

1. 1 2  "பழம்பெரும் வசனகர்த்தா மா. ரா. காலமானார்". *தி இந்து (தமிழ் நாளிதழ்)*. 28 ஆகஸ்ட் 2014 இம் மூலத்தில் இருந்து 13 ஜனவரி 2018 அன்று. பரணிடப்பட்டது... பார்த்த நாள்: 13 ஜனவரி 2018.
2. 1 2  கோ. நீலமேகம். *திரைக்களஞ்சியம் தொகுதி - 2*. மணிவாசகர் பதிப்பகம், சென்னை 108 (☎:044 25361039). முதல் பதிப்பு நவம்பர் 2016. பக்.  – 178.
3. ↑   *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004 இம் மூலத்தில் இருந்து 2017-06-13 அன்று. பரணிடப்பட்டது... பார்த்த நாள்: 2018-01-13.
தண்ணீர் தொட்டிச்செடி

### வகைப்பாடு

தாவரவியல் பெயர் : *புரோமிலியா Bromelia*

குடும்பம் : புரோமிலியேசியீ (Bromeliaceae)

### இதரப் பெயர்

1. தொட்டிச்செடி (Tank Plant)

### செடியின் அமைப்பு

இச்செடி மரங்களில் தொற்றுத்தாவரமாக வளர்கிறது. இதற்கு தண்டு மிகச் சிறியது. இலைத்தடிப்பாகவும், ரோஜாப்பூ இதழ் அடுக்குபோல் சித்திரப்பூ போல உள்ளது. இவை நடுவில் நீளவாக்கில் குழியுள்ளது. அடியில் ஒன்றோடு ஒன்று பொருத்தி இருக்கும். இதனால் முழுச்செடியும் புனல்போல் இருக்கும். மரத்தின் உச்சி கிளைகளில் இலைகள் வளர்வதால் இவற்றிற்கு நீர் கிடைப்பதில்லை. அவ்வப்போது மழை மற்றும் பனி பெய்தால் கிடைக்கும் நீரை இத்தாவரங்கள் சேமித்து வைத்துக்கொள்ளும். நிறைந்து இருக்கும் நீரில் யுட்ரிக் குளோரியா போன்ற செடிகளும் வாழ்கிறது. மேலும் இதில் சருகும், புழு பூச்சிகளும் இருக்கும்.

### வேரின் சிறப்பு அமைவு

தண்டிலிருந்து வரும் வேர் செடியை மரத்தில் தாங்குவதற்கு மட்டுமே பயன்படும். இவ்வேர்கள் உணவை உறிஞ்சுவது கிடையாது. இலையின் அடிகளிலே செதில் போன்ற சுனைகள் வளர்ந்திருக்கும். இவற்றின் வழியாகப் புனலிலுள்ள நீர் உறிஞ்சப்படுகிறது.

காணப்படும் பகுதி
----------------

இச்செடி பிரேசில் நாடுகளில் வளர்கிறது. இவற்றில் இனச்செடிகள் உள்ளன.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**சம்மு காசுமீர் சட்டப் பேரவை** என்பது இந்திய ஒன்றியப் பகுதியான சம்மு மற்றும் சம்மு காசுமீரின் சட்டப் பேரவையாகும்.

சம்மு காசுமீர் சட்டப் பேரவை 21 நவம்பர் 2018 அன்று ஆளுநரால் கலைக்கப்பட்டது.

2019 க்கு முன்பு, சம்மு காசுமீர் மாநிலத்தில் ஒரு சட்டப் பேரவை (கீழ் அவை) மற்றும் ஒரு சட்ட மேலவை‎ (மேல் சபை) கொண்ட ஈரவை சட்டமன்றம் இருந்தது. ஆகத்து 2019 இல் இந்திய நாடாளுமன்றத்தால் நிறைவேற்றப்பட்ட சம்மு காசுமீர் மறுசீரமைப்புச் சட்டம், இதற்குப் பதிலாக ஒரு ஓரவைச் சட்டமன்றம் மற்றும் மாநிலத்தை ஒன்றியப் பகுதியாக மறுசீரமைத்தது.

வரலாறு
------

1951-இல் சம்மு காசுமீர் மக்கள் பிரதிநிதிகளால் தேர்ந்தெடுக்கப்பட்ட சம்மு காசுமீர் அரசியலமைப்புச் சட்டமன்றம், சம்மு காசுமீர் மாநிலத்திற்கான அரசியலமைப்பு சட்டத்தை 17 நவம்பர் 1956-இல் இயற்றிய பிறகு, 26 சனவரி 1957 அன்று சம்மு காசுமீர் சட்டமன்றம் அமைக்கப்பட்டது. கலைக்கப்பட்ட சம்மு காசுமீர் அரசியலமைப்பு சட்டமன்றத்தின், அனைத்து அதிகாரங்களும் சம்மு காசுமீர் சட்டமன்றம் கொண்டிருக்கும்.

உறுப்பினர்கள்
-------------

இந்த மன்றத்தில் மக்களால் தேர்ந்தெடுக்கப்பட்ட 87 பேர் உறுப்பினர்களாக இருப்பர். அவையில் பெண்களுக்கு போதிய முக்கியத்துவம் இல்லை என ஆளுநர் கருதினால், இரு பெண்களை நியமிக்கலாம்.

ஆளுநர்
------

முதன்மைக் கட்டுரை: ஜம்மு காஷ்மீர் துணைநிலை ஆளுநர்களின் பட்டியல்

முதல்வர்
--------

விதிகளும் கூட்டங்களும்
----------------------

தேர்தல்கள்
----------

இதனையும் காண்க
--------------

* சம்மு காசுமீர் அரசியலமைப்புச் சட்டமன்றம்
* சம்மு காசுமீர் இராச்சியம்
* சம்மு காசுமீர் மறுசீரமைப்புச் சட்டம், 2019

சான்றுகள்
---------

1. ↑  "Amid contrasting claims, J&K Governor dissolves Assembly" (in en-IN). *The Hindu*. 2018-11-21. .
2. ↑  Forgotten day in Kashmir's history, Rediff.com, 2005-03-08
3. ↑  A.G. Noorani (2014). *Article 370: A Constitutional History of Jammu and Kashmir*. Oxford University Press. பக். 9–11, Chapter 7 Doc #16. பன்னாட்டுத் தரப்புத்தக எண்:978-0-19-908855-3. .
**பிரேமசூத்திரம்** (Premasoothram) என்பது 2018 ஆம் ஆண்டு மலையாள மொழியில் வெளியிடப்பட்ட காதல் சார்ந்த நகைச்சுவைத் திரைப்படம் ஆடும். இப்படத்தின் கதை, மற்றும் இயக்கம் சிசு அசோக்கன். இதன் கதை 1980 முதல் 1990 ஆம் ஆண்டுவாக்கில் நடப்பதாக காட்டப்படுகிறது. மேலும் கதாநாயகனாக பாலு வர்கீசு மற்றும் லிசுமோல் சோசி ஆகியோர் நடித்துள்ளனர். இப்படத்திற்கான இசையை கோபி சுந்தர் என்பவர் உருவாக்கியுள்ளர். 2018 ஆம் ஆண்டு மே மாதம் 11 ஆம் திகதி வெளியிடப்பட்டது.

கதை
---

பிரகாசன் (வினொத் சோசி) தனது பள்ளிப் பருவத்திலிருந்து தனக்குப் பிடித்த அம்முக்குட்டியை (லிசுமோல் சோசி) கல்லூரி பருவம் வரை காதலிக்கிறான். அவளிடம் பலவழிகளிலும் காதலைச்சொல்ல முயன்றும் முடியாமல் தன் நன்பன் மூலம் அவ்வூரில் குடியேறும் பிகேபி என்பவரிடம் யோசனை கேட்கிறான். அவர் சொல்லும் யோசனையின்படி பலதடவை முயன்றும் தோற்றுப்போகிறான். கடைசியில் தன் காதலை அவளிடம் சொல்லிவிடுகிறான். ஆனால் அதற்கு அவள் சம்மதித்தாளா இல்லையா என்பதே கதை.

நடிப்பு
-------

* பாலு வர்கீசு பிரகாசன்
* லிசுமோல் சோசி அம்முக்குட்டி
* செம்பன் வினோத் சோசி அகஸ்தி
* சுதீர் காரமானா மனோகரன்
* வெட்டுக்கிளி பிரகாசு சுப்ரமணியன்

மேற்கோள்கள்
-----------

1. ↑  "Premasoothram' teaser: Jiju Ashokan's film reveals the secret of love". *தி டைம்ஸ் ஆஃப் இந்தியா*. 12 December 2017.. பார்த்த நாள்: 12 December 2017.
2. ↑  "പ്രേമം ഒരു രോഗമാണ്'; പ്രേമസൂത്രം ട്രെയിലർ...". manoramaonline. 16 April 2018.. பார்த்த நாள்: 16 April 2018.

மேலும் பார்கக
-------------

* இணையதள திரைப்பட தரவுத்தளத்தில் *பிரேமசூத்திரம்*
**ஜோரம் மக்கள் இயக்கம்** (Zoram People's Movement) வடகிழக்கு இந்தியாவில் உள்ள மிசோரம் மாநிலத்தில் காங்கிரஸ் மற்றும் மிசோ தேசிய முன்னணி அல்லாத 7 அரசியல் கட்சிகளின் கூட்டணி ஆகும். இக்கூட்டணியில் ஜோரம் தேசியவாத கட்சி, ஜோரம் அதிகாரப் பரவலாக்கக் கட்சி, ஜோரம் மறுமலர்ச்சி முன்னணி, மிசோரம் மக்கள் கட்சி, மிசோரம் மக்கள் மாநாடு கட்சி போன்ற எழு மாநிலக் கட்சிகள் இருந்தது. இக்கட்சிகள் ஒன்றிணைந்து ஜோரம் மக்கள் இயக்கம் எனும் பெயரில் இயங்கியது. 2018 மிசோரம் சட்டமன்றத் தேர்தலில் ஜோரம் மக்கள் இயக்கம் 8 தொகுதிகளை வென்றது.2019-ஆம் ஆண்டில் மிசோரம் மக்கள் மாநாடு கட்சி இந்த இயக்கத்திலிருந்து விலகியது. எனவே ஜோரம் மக்கள் இயக்கம் அரசியல் கட்சியானது.

ஆட்சி அமைத்தல்
--------------

2023 மிசோரம் சட்டமன்றத் தேர்தலில் மொத்தமுள்ள 40 தொகுதிகளில், இக்கட்சி 27 தொகுதிகளைக் கைப்பற்றி லால்துஹோமா தலைமையில் ஆட்சி அமைத்தது.

மேற்கோள்கள்
-----------

1. ↑  "Zoram People’s Movement hurt Congress more than Mizo National Front in Mizoram". .
2. ↑  "Mizoram People's Conference snaps ties with Zoram People's Movement in Mizoram". .
3. ↑  [ 2023 Mizoram Assembly Election Results
**குன்றக்குடி குடைவரை கோயில்கள்** என்பவை சிவகங்கை மாவட்டம், திருப்பத்தூர் வட்டடத்தில் உள்ள குன்றக்குடியில் அமைந்துள்ள மூன்று குடைவரை கோயில் ஆகும். பொ.ஊ. 7 ஆம் நூற்றாண்டில் தொடக்ககாலப் பாண்டியர்களால் அமைக்கப்பட்டவை ஆகும். பாறையில் வெட்டப்பட்டவையாக மூன்று குகைகள் காணப்படுகின்றன. பாதுகாக்கப்பட்ட நினைவுச் சின்னமான இக்கோயில் தற்போது இந்தியத் தொல்லியல் ஆய்வகத்தின் கட்டுப்பாட்டில் உள்ளது.

அமைப்பு
-------

இம்மூன்று குடைவரைகளும் இவை குடையப்பட்டுள்ள குன்றின் தெற்குப் பகுதிச் சரிவில் உள்ளன. இவை ஒன்றுக்குப் பக்கத்தில் மற்றதாக அடுத்தடுத்து வரிசையாகக் குடையப்பட்டுள்ளன. அடுத்தடுத்த குடைவரைகளுக்கு இடையில் உள்ள பகுதியில் கோட்டங்கள் அமைக்கப்பட்டுள்ளன. ஒரு கோட்டத்தில் சிவலிங்கமும், மற்றதில் வலம்புரி விநாயகர் சிற்பமும் உள்ளன. இம்மூன்று குடைவரைகளுக்கும் முன்னால், அவற்றை முழுவதுமாக மறைக்கக்கூடிய வகையில் மண்டபம் ஒன்று உள்ளது. இது பிற்காலத்தைச் சேர்ந்தது.

சிற்பங்கள்
----------

இக்குடைவரை கோயிலில் புராணக் கதைகளை விளக்கும் சிற்பங்கள் உள்ளன. இவை அக்காலத்துச் சிற்ப மரபையொட்டிய புடைப்புச் சிற்பங்களாகும். ஒரு முறை, சிவனைத் திருமால் ஆயிரத்து எட்டுத் தாமரை மலர்களால் அர்ச்சிக்கும் போது திருமாலைச் சோதிக்க எண்ணிய சிவபெருமான், ஒருமலரை எடுத்து ஒளித்து வைத்தாராம். அப்போது திருமால் காணாமற் போன ஒரு தாமரை மலருக்கு ஈடாகத் தனது கண்களுள் ஒன்றைப் பிடுங்கி மலராக அர்ச்சித்தாராம். இச்செயலால் மகிழ்ந்த சிவபெருமான் திருமாலுக்குச் சக்கர ஆயுதத்தை அளித்ததாகக் கூறப்படும் புராணக்கதை இக்கோயிலில் புடைப்புச் சிற்பமாகச் செதுக்கப்பட்டுள்ளது. இச்சிற்பத்தில், சிவபெருமான் நடனமாடுவதைத் திருமால் கருடன்மீது சாய்ந்தபடி பார்ப்பதையும், பிடுங்கி எடுத்த ஒரு கண் திருமாலின் கையில் இருப்பதையும் காண முடிகிறது.

கல்வெட்டுக்கள்
--------------

இங்குள்ள குடைவரைகளின் சுவர்களிலும், தூண்களிலும், முன் மண்டபத்திலுமாக மொத்தம் 45 கல்வெட்டுக்கள் காணப்படுகின்றன. இவற்றுட் பெரும்பாலானவை பாண்டிய மன்னர் காலத்தவை. இவற்றுள் மாறவர்மன் சுந்தரபாண்டியனின் கல்வெட்டுக்கள் மட்டும் 12 உள்ளன. இவற்றுடன், சடையவர்மன் சிறீவல்லபதேவன், விக்கிரம பாண்டியன், மாறவர்மன் குலசேகர பாண்டியன் ஆகிய பாண்டிய மன்னர்களின் கல்வெட்டுக்களும் இங்கு உள்ளன. சோழ மன்னர்களில் முதலாம் இராசராசன், முதலாம் இராசேந்திரன், முதலாம் குலோத்துங்கன் ஆகியோர் காலக் கல்வெட்டுக்கள் காணப்படுகின்றன. சில கல்வெட்டுக்களில் மன்னர் பெயர்கள் காணப்படவில்லை.

மேற்கோள்கள்
-----------

1. ↑   Jeyaraj, V. Directory of Monuments in Tamilnadu, Director of Museum, Government of Tamilnadu, Chennai, 2005, p.172
2. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000, பக். 127-128.
3. ↑  குடைவரைச் சிற்பங்கள், தமிழ் இணையக் கல்விக் கழக இணையத்தளத்தில்
4. ↑  நளினி, மு. கலைக்கோவன், இரா. தென்தமிழ்நாட்டுக் குடைவரைகள் தொகுதி-1, சேகர் பதிப்பகம், சென்னை, 2007, பக். 25.

இவற்றையும் பார்க்கவும்
----------------------

* தமிழ்நாட்டில் பாதுகாக்கப்பட்ட நினைவுச்சின்னங்கள்

வெளியிணைப்புக்கள்
-----------------

* குன்றக்குடி குடைவரைக் கோயில் பரணிடப்பட்டது 2015-01-12 at the வந்தவழி இயந்திரம் - தமிழ்மரபு அறக்கட்டளை இணையத்தளம்.
**லோராலை மாவட்டம்** (*Loralai District*) (உருது: ضلع لورالائی) பாக்கித்தான் நாட்டின் பலுசிஸ்தான் மாகாணத்தின் வடகிழக்கில் அமைந்துள்ளது. இதன் தலைமையிடம் லோராலை நகரம் ஆகும். இம்மாவட்டப் பகுதிகள் கிபி முதல் கிபி முடிய பரதராஜர்கள் ஆட்சி செய்தனர். இம்மாவட்டம் கடல் மட்டததிலிருந்து 3000 அடி உயரத்தில் அமைந்துள்ளது.

மக்கள் தொகை பரம்பல்
-------------------

2017ம் ஆண்டின் கணக்கெடுப்பின்படி, 3,785 சதுர கிலோ மீட்டர் பரப்பளவு கொண்ட இம்மாவட்டம் 32,681 வீடுகளும்; 2,44,446 மக்கள் தொகையும் கொண்டுள்ளது. பாலினவிகிதம்]] 1000 ஆண்களுக்கு 873 பெண்கள் வீதம் உள்ளனர். சராசரி எழுத்தறிவு 42.42% ஆக உள்ளது. இதன் மக்கள் தொகையில் 22.44% பேர் நகரபுறங்களில் வாழ்கின்றனர். மக்கள் தொகையில் 10 வயதிற்குட்பட்டோர் 35.91% ஆக உள்ளனர். சமயச் சிறுபான்மையினர் 1,201 (0.49%) ஆக உள்ளனர்.இம்மாவட்டத்தில் பஷ்தூ மொழியை 93.29% பேசுகின்றனர்.

{{Pie chart
|thumb = left
|caption = Languages of Loralai district (2017)
|label1 = பஷ்தூ மொழி |value1 = 93.29 |color1 = ஆரஞ்ச் நிறம்
|label2 =சராய்கி மொழி |value2 = 1.68 |color2 = steelblue
|label3 = பலூச்சி மொழி |value3 = 1.48 |color3 = limegreen
|label4 = [[பஞ்சாபி மொழி] |value4 = 1.31 |color4 = crimson
|label5 = பிற மொழிகள் |value5 = 2.24 |color5 = lightgrey
}}

மேற்கோள்கள்
-----------

1. ↑  PCO 1998, ப. 1.
2. 1 2  "District Wise Results / Tables (Census - 2017)". Pakistan Bureau of Statistics. .

ஆதாரம்
------

* *1998 District Census report of Loralai*. Census publication. **118**. Islamabad: Population Census Organization, Statistics Division, Government of Pakistan. 2000.

வெளி இணைப்புகள்
---------------

விக்கிமீடியா பொதுவகத்தில்,  
 ***லோராலை மாவட்டம்***   
என்பதின் ஊடகங்கள் உள்ளன. 

* Loralai District at www.balochistan.gov.pk
**தனி மொழி** (language isolate) என்பது, பிற மொழிகளுடன் விளக்கிக் காட்டக்கூடிய இனத்தொடர்பு எதுவும் அற்ற ஒரு இயற்கை மொழியைக் குறிக்கும். அதாவது, தனி மொழிகள், வேறு மொழிகளுடன் பொது மூதாதையைக் கொண்டிராதவை. தனி மொழிகள் என்பவை உண்மையில் ஒரு மொழியை மட்டும் கொண்டுள்ள மொழிக் குடும்பங்களாகும். பொதுவாக எடுத்துக்காட்டப்படும் தனி மொழிகளுள் அயினு, பாஸ்க், கொரிய மொழி, சுமேரியம், ஈலமைட்டு போன்றவை உள்ளடங்கும். எனினும், சிறுபான்மை மொழியியலாளர்கள் மேற்காட்டிய மொழிகளுக்கு வேறு மொழிகளுடன் இனத்தொடர்புகள் இருப்பதாகக் கருதுகின்றனர்.

சில மூலங்கள், தனி மொழி என்பதை பெரிய மொழிக் குடும்பம் ஒன்றின் ஒரேயொரு மொழியைக் கொண்ட கிளை ஒன்றைக் குறிப்பிடுகின்றன. எடுத்துக்காட்டாக, அல்பேனியம், ஆர்மேனியம், கிரேக்கம் ஆகிய மொழிகள் இந்திய-ஐரோப்பியத் தனி மொழிகள் எனப் பொதுவாக அழைக்கப்படுகின்றன.

மேற்கோள்கள்
-----------

1. ↑  Campbell, Lyle (2010-08-24). "Language Isolates and Their History, or, What’s Weird, Anyway?" (in en). *Annual Meeting of the Berkeley Linguistics Society* **36** (1): 16–31. doi:10.3765/bls.v36i1.3900. பன்னாட்டுத் தர தொடர் எண்:2377-1666. .
**விவேகானந்த் சங்கர் பாட்டீல்** (*Vivekanand Shankar Patil*) இந்தியாவின் விவசாயிகள் மற்றும் தொழிலாளர் கட்சியின் அரசியல்வாதி ஆவார்.  மேலும் கர்னாலா விளையாட்டு அகாடமியின் நிறுவனர் ஆவார்.

பாட்டீல் மூன்று முறை மகாராட்டிரா சட்டமன்றத்தில் பன்வெல் தொகுதியை பிரதிநிதித்துவப்படுத்தினார்.  பன்வெல் பிரிக்கப்பட்டதால், பிறகு ஊரன் தொகுதியை பிரதிநிதித்துவப்படுத்தினார். 

2014 ஆம் ஆண்டு பாராளுமன்ற தேர்தலில் உரானில் போட்டியிட்டார். ஆனால் 55,320 வாக்குகள் மட்டுமே பெற்றார். சிவசேனா கட்சியின் மனோகர் போயரிடம் தோற்றார். தேர்தலுக்குப் பிறகு, போட்டி அரசியல்வாதியான பிரசாந்த் தாக்கூருக்கு எதிராக பொது நல வழக்கைத் தொடரப்போவதாக மிரட்டினார்.   

பணமோசடி இவர் செய்ததாகக் கண்டறியப்பட்டு, இவரைக் கைது செய்ய இந்திய அரசின் அமலாக்க இயக்குனரகம் 2021 ஆம் ஆண்டு சூன் மாதம் 15 தேதியன்று கைது உத்தரவு பிறப்பித்தது.

மேற்கோள்கள்
-----------

1. ↑  ADR. "VIVEK PATIL (PWPI): Affidavit Information of Candidate". .
2. ↑  Tembhekar, Chittaranjan (2005-09-26). "Job peril keeps politicos away from Uran". *Daily News & Analysis*. .
3. ↑  "Thousands of PAPs stage morcha, reiterate demands to minister, JNPT". *Mumbai Mirror*. 24 March 2011. .
4. ↑  Nambiar, U K (2014-10-23). "Thakur family bent rules to get land for sports complex, parking lot". *The Times of India*. .
5. ↑  "PWP loses ground, wins just 2 seats in Raigad". *The Times of India*. 2014-10-20. .
6. ↑  "Election 2014, Election Result, Lok Sabha Election News". *NDTV.com*. .

புற இணைப்புகள்
--------------

* 
*
***குற்றம் 23***  (ஆங்கில மொழி: *Crime 23*) என்பது 2017 ஆண்டைய ஒரு தமிழ் குற்றவியல் சாகசத் திரைப்படமாகும். இப்படத்தை அறிவழகன். இயக்கியுள்ளார். இப்படத்தில் அருண் விஜய் மஹிமா நம்பியார் ஆகியோர் முதன்மைப் பாத்திரங்களை ஏற்று நடித்துள்ளனர். மேலும், வம்சி கிருஷ்ணா, அரவிந்த் ஆகாஷ், தம்பி ராமையா ஆகியோரும் நடித்துள்ளனர். இப்படத்தை அருண் விஜய் மற்றும் இந்திர் குமார் ஆகியோர் இணைந்து தயாரித்துள்ளனர். படத்திற்கு விஷால் சந்திரசேகர் இசையமைத்துள்ளார். இப்படம் 2017 மார்ச் 3 அன்று வெளியானது.

நடிகர்கள்
---------

* அருண் விஜய் - வெற்றிமாறன் ஐபிஎஸ்
* மஹிமா நம்பியார் -தென்றல்
* தம்பி ராமையா -திருப்பதி
* அரவிந்த் ஆகாஷ்
* வம்சி கிருஷ்ணா -ஜான் மேத்யு
* அமித் பார்கவ் -அரவிந்த்
* அபிநயா -ஸ்ரீ அபிநயா
* கல்யாணி நடராஜன் -துளசி
* சுஜா வருணி - ஜான் மேத்யுவின் மனைவி
* மிஷா கோசல் - ஜெசிகா
* விஜயகுமார் - ஆணையாளர்

கதைச் சுருக்கம்
---------------

செயற்கைக் கருத்தரிப்புக்குப் பின்னால் நடக்கும் முறைகேடுகளை மையமாகக் கொண்ட குற்றவியல் கதை இது.
பாவ மன்னிப்பு அளிக்கும் பாதிரியார் ஒருவர் மர்மமான முறையில் தேவாலயத்தில் இறக்கிறார். அதே நேரத்தில் பாவமன்னிப்பு கேட்டு அங்கே வரும் ஒரு பெண்ணும் காணாமல் போகிறார். இந்த இரு சம்பவங்களுக்கும் இடையில் தொடர்பு இருக்கிறது என்ற நோக்கில் உதவி ஆணையர் வெற்றிமாறன் (அருண் விஜய்) விசாரணையில் இறங்குகிறார். சம்பவம் நடக்கும்போது தேவாலயத்துக்குச் சென்ற தென்றல் (மஹிமா) முதலான சிலர் கூறும் தகவல்களை வைத்துக்கொண்டு விசாரணையை முன்னெடுக்கிறார். கருவுற்ற பெண்கள் சிலர் அடுத்தடுத்து தற்கொலை செய்துகொள்வது இந்த வழக்கை மேலும் சிக்கலாக்குகிறது. இந்தச் சம்பவங்களுக்குப் பின்னால் இருக்கும் மர்மம் என்ன என்பதுதான் இத்திரைப்படத்தின் மீதிக் கதை.

மேற்கோள்கள்
-----------

1. ↑  "High on Hitchcock".. பார்த்த நாள்: 26 February 2017.
**தெய்வச் சிலையார்** (**Deivachilaiyaar**) தொல்காப்பியச் சொல்லதிகாரத்துக்கு உரை எழுதிய இடைக்கால தமிழ் மொழி உரையாசிரியர்களில் ஒருவர். இவரது காலம் பொ.ஊ. 12 ஆம் நூற்றாண்டு. இவர் வடமொழியிலும் புலமை மிக்கவர் எனக் கருதப்படுகின்றது. 

இளம்பூரணர் உரை தொல்காப்பியம் முழுமைக்கும் உள்ளது. நச்சினார்க்கினியர் உரை தொல்காப்பியம் ஏறக்குறைய தொல்காப்பியம் முழுமைக்கும் உள்ளது. இவர் ஐம்பெருங்காப்பியங்களில் ஒன்றான சீவக சிந்தாமணிக்கும் உரை எழுதியுள்ளார். பேராசிரியர் உரை தொல்காப்பியம் பொருளதிகாரம் மெய்ப்பாட்டியல், உவமவியல், செய்யுளியல், மரபியல் என்னும் இறுதி நூன்கு இயல்களுக்கு மட்டுமே கிடைத்துள்ளது.

தொல்காப்பியம் சொல்லதிகாரத்துக்கு மட்டும் ஐந்துபேர் எழுதிய உரைகள் கிடைத்துள்ளன. அறுவர் எனக் கூறுவர். இந்த ஐவருள் ஒருவர் தெய்வச்சிலையார். ஏனையோர் இளம்பூரணர், சேனாவரையர், கல்லாடனார், நச்சினார்க்கினியர் ஆகியோர்

தெய்வச் சிலையார் என்னும் பெயரைக்கொண்டு இவர் தெய்வங்களுக்குக் கற்சிலை வடித்து வாழ்ந்தவர் என எண்ண இடமுண்டு. மொழிஞாயிறு தேவநேயப் பாவாணர் இவரது உரை ஏனைய நால்வர் உரையினும் சிறந்தது என்று குறிப்பிடுகிறார்.

"இவர் சைவ நெறியாளர். வேதாகமத் துணிவு ஒருவர்க்கு உணர்த்துமிடத்து உலகும் உயிரும் பரமும் அனாதி, பதியும் பசுவும் பாசமும் அனாதி என வரும்" என உரை எழுதுவதால் சைவர் என்பது புலனாகிறது.

இவற்றையும் பார்க்கவும்
----------------------

* தமிழ் உரைநூல் ஆசிரியர்கள்
* தெய்வச்சிலையார் உரை

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 100.
2. ↑  அறுவரிர் ஒருவரான பேராசிரியர் உரை கிடைக்கவில்லை.
3. ↑  தொல்காப்பியம், சொல்லதிகாரம், சூத்திரம் 32
**திருவாதவூரார் புராணம்** என்னும் நூல்   15 ஆம் நூற்றாண்டில் தோன்றியது. இதனை இயற்றியவர் கடவுள் மாமுனிவர் எனப் போற்றப்படும் கவிஞர். இதில் திருவாதவூரார் வரலாறு பற்றிய செய்திகள் மட்டும் தொகுக்கப்பட்டுள்ளன. நம்பியாண்டார் நம்பி தொகுத்த 63 நாயன்மார்கள் பட்டியலில் மாணிக்க வாசகர் இடம்பெறவில்லை. நம்பியாண்டார் நம்பியைப் பின்பற்றிச் சேக்கிழார் செயத பெரியபுராணத்திலும் மாணிக்க வாசகரின் வரலாறு இடம்பெறவில்லை. இந்தக் குறையைப் போக்கத் தோன்றிய நூலே இந்தத் திருவாதவூரார் புராணம்.

யாழ்ப்பாணத்துச் சைவப் பெருமக்கள் தில்லை நடராசப் பெருமான் மீதும், மாணிக்கவாசகப் பெருமான் மீதும் அதிக ஈடுபாடு உள்ளவர்கள். அதனால் திருவாதவூரார் புராணத்துக்குச் ‘சிவபுராணம்’ என்னும் சிறப்புப் பெயரைச் சூட்டியுள்ளனர்.

நூல் அமைதி
----------

இந்த நூலில் காப்புச் செய்யுளுடன் 545 பாடல்கள் உள்ளன. 

கடவுள் வாழ்த்து
மந்திரிச் சருக்கம்
திருப்பெருந்துறைச் சருக்கம்
குதிரையிட்ட சருக்கம்
மண் சுமந்த சருக்கம்
திருவம்பலச் சருக்கம்
புத்தரை வாதில் வென்ற சருக்கம்
திருவடி பெற்ற சருக்கம் 
இது பக்திச் சுவை சொட்டும் நூல். வருணனைகள் மிகுதியாக இல்லாதது. திருவைந்தெழுத்தின் மகிமை, சித்தியார் போன்ற சித்தாந்த நூல்களின் நுண்பொருள் முதலானவற்றை விரிவாக எடுத்துரைப்பதோடு அவற்றில் கையாளப்படும் சொற்களையும் பெரிதும் போற்றிக் கையாளுகிறது. 

தமிழ் இலக்கிய வரலாற்றில் ஒவ்வொரு நடைக்கும், பா-நடைக்கும் ஒரு காலத்தாக்கத்தைக் காணமுடிகிறது. அந்த வகையில் 15 ஆம் நூற்றாண்டைச் சந்தப்பாடல்கள்-காலம் எனலாம்.  இந்த வகையில் இந்த நூலில் சந்தப்பாடல்கள் மிகுதியாக உள்ளன.

பாடல் – எடுத்துக்காட்டு

ஒப்பரிய சட்டையும் உடுத்திவரு பட்டும்  

தொப்பியும் முகத்திடை துலக்கம் உளராகி  

செப்பரு நலம் குலவும் செண்டு ஒருகைக் கொண்டே  

இப்படியில் இப்படிவம் யாவர் உளர் என்ன 

  சோமசுந்தரப் பெருமான் குதிரைச் சேவகராக வந்த கோலத்தைக் குறிப்பிடும் பாடல் இது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 104.
2. ↑  இந்த நூலுக்கு மூலமும் உரையுமாக பல பதிப்புகள் வெளிவந்துள்ளன
3. ↑  சில பதிப்புகளில் கடைசி மூன்று சருக்கங்களும் திருவம்பலச் சருக்கம் என்னும் ஒரே சருக்கத்தில் இடம்பெற்றுள்ளன
4. ↑  செய்யுளில் திரிபுகள் அதிகம் தோன்றிய காலம் 17-18 ஆம் நூற்றாண்டு.
5. ↑  இப்பாடலில் வரும் 'தொப்பி' என்னும் சொல் முகமதியர் காலத்தை நினைவூட்டுகிறது
***மதுர*** (*Madhurey*) என்பது 2004 ஆம் ஆண்டு  வெளிவந்த தமிழ்த் திரைப்படமாகும். ரமணா மாதேஷ் இயக்கத்தில் வெளிவந்த இத்திரைப்படத்தில் விஜய், ரக்சிதா, சோனியா அகர்வால், வடிவேல், பசுபதி, சீதா போன்ற பலர் நடித்துள்ளனர்.

கதைச் சுருக்கம்
---------------

சென்னையில் உள்ள காமாட்சியின் (சீதா) வீட்டுக்கு அவர் மகள் சுசிலாவின் (சோனியா அகர்வால்) நண்பர்கள் என்று மதுரவேல் (விஜய்) மற்றும் பாண்டு (வடிவேல்) சுசிலாவைக் காண வருகிறார்கள். அவர்களுக்கு இங்கு யாரையும் தெரியாது என்பதால் அவர்களை அங்கேயே தங்கச் சொல்கிறார் காமாட்சி. மதுரயும் பாண்டுவும் சந்தையில் காய்கறி கடை வைக்கிறார்கள். அனிதா (ரக்சிதா) அங்கு கல்லூரி திட்டப்பணிக்காக செய்தி சேகரிக்க வருகிறார். அவர் மதுரயை காதலி்க்கிறார். சுசிலாவின் இரு தங்கைகள் காமாட்சியுடன் வசித்து வருகிறார்கள், கடைசி தங்கைக்கு பேச்சு வராது. மதுரைவேல் அவர்களுக்கு மகனாக இருந்து உதவுகிறார். காமாட்சியின் இரண்டாவது மகள் ஒருவரை காதலிப்பதை அறிந்து அவரை சந்திக்க மதுர செல்கிறார். ஆனால் அவர் தான் மதுரயின் தங்கையை திருமணம் செய்யமுடியாது எனவும் தனக்கு இது போல் நிறைய பேருடன் தொடர்பு இருப்பதாகவும் கூறுகிறார். அவரை மதுர அடித்து விடுகிறார். அதற்கு பழி வாங்க அவர் சில போக்கிரிகளையும் காவல்துறையினரையும் அனுப்புகிறார். மதுர அவர்களை அடித்து விரட்டிவிடுகிறார், காவல்துறை அலுவலர் இவரை கண்டதும் அவருக்கு வணக்கம் தெரிவித்து எல்லோரையும் அங்கிருந்து போகச்சொல்கிறார். அப்போது காமாட்சிக்கு மதுர தான் தன் மகள் சுசிலாவை கொன்றவர் என்று அறிந்து மதுர வைத்திருந்த துப்பாக்கி கொண்டு அவரை சுட்டு விடுகிறார். மருத்துவமனையில் பாண்டு மதுர சுசிலாவை கொல்லவில்லை என்றும் மதுர இங்கு ஏன் வந்தார் என்றும் கூறுகிறார்.

மதுரைவேல் மதுரை மாவட்ட ஆட்சிதலைவராக இருந்தவர் அவரிடம் செயலாளராக சுசிலா பணிபுரிந்தார். மதுரையை தன் கட்டுப்பாட்டில் வைத்திருந்தவர் கே. டி. ஆர் (பசுபதி), கலப்பட பொருட்களை விற்று வந்தவர். கலப்பட பொருட்கள் உள்ள கிடங்குகளை மதுரைவேல் பிடித்தாலும் கே. டி. ஆர் மீது வழக்கு தொடுக்க சரியான ஆதாரம் கிடைக்காமல் இருக்கிறது. சரியான ஆதாரம் கிடைக்க வழியில்லாமல் மதுரைவேல் தடுமாறுகிறார். ஆதாரம் எடுக்க சுசிலா கே டி ஆர் வீட்டுக்கு செல்கிறார் ஆதாரத்தை கண்டு அதை மதுரைவேலுக்கு தொலைநகலி மூலம் அனுப்புகிறார் ஆனால் அவர் கேடிஆரிடம் மாட்டிக்கொள்கிறார், அவரை காப்பாற்ற மதுரைவேல் வருகிறார் ஆனால் அங்கு நடக்கும் சண்டையில் மதுரைவேல் வைத்திருந்த கத்தியால் சுசிலா வெட்டுப்படுகிறார். அவரை காப்பாற்ற மதுரைவேல் முயலும் போது அவர்கள் இருந்த வீட்டை கேடிஆர் ஆட்கள் எண்ணெய் ஊற்றி கொளுத்திவிடுகிறார்கள். அதில் சுசிலா உயிர் போகிறது, மதுரைவேல் காயங்களுடன் தப்பித்து பாண்டுவின் வீட்டை அடைகிறார். சுசிலாவை கொன்று விட்டு மதுரைவேல் தலைமறைவாகி விட்டதாக செய்திவெளியாகிறது. சிறிது காலம் தலைமறைவாக இருந்து தான் குற்றவாளியல்ல என்பதை நிருபிக்க வேண்டியும் சுசிலா குடும்பத்தைக் காப்பாற்ற வேண்டியும் மதுரைவேல் சென்னைக்கு வருகிறார். தான் குற்றவாளி அல்ல என்பதற்கான ஆதாரங்களை சேகரித்து முதலமைச்சரிடம் கொடுக்க, முதலமைச்சர் அவரை மீண்டும் மதுரை மாவட்ட ஆட்சித்தலைவராக நியமிக்கிறார். மதுரைவேல் கேடிஆரின் பிடியில் இருந்து மதுரையை மீட்டு கேடிஆரை கொல்கிறார்.

மேற்கோள்கள்
-----------

1. ↑  2004ல் வெளிவந்தது
[*தொடர்பிழந்த இணைப்பு*]
"**என் மனைவியும் என் மாமியாரும்**" (My Wife and My Mother-in-Law) என்பது, இரட்டைப் பொருள் காட்டும் ஒளியியல் தோற்றமயக்கம் ஆகும். இதில் ஒரு இளம் பெண்ணை அல்லது ஒரு வயதான பெண்ணைப் பார்க்க முடியும். இளம்பெண் உருவத்தை மனைவியாகவும் வயதான பெண்ணின் உருவத்தை மாமியாராகவும் ஓவியர் குறிப்பிட்டுள்ளார். இப்படத்தில் இளம்பெண் உருவத்தின் தலையும் தோள்களும் காடப்பட்டுள்ளன. இவ்வுருவம் வலப் பக்கமாகத் திரும்பி பார்ப்பவருக்கு எதிர்ப்பக்கம் பார்த்துக்கொண்டிருக்கிறது. வயதான பெண்ணுக்கும் தலையும் தோளுமே தெரிகிறது. ஆனால், முகம் நேரே இடப்பக்கம் பார்க்கும்படி அமைந்துள்ளது.

வரலாறு
------

"என் மனைவியும் என் மாமியாரும்", 1915
1888 செருமன் அஞ்சலட்டை
பிரித்தானியக் கேலிச்சித்திர ஓவியரான வில்லியம் எலி ஹில் (1887-1962) என்பவர், "பக்" (Puck) என்னும் நகைச்சுவைச் சஞ்சிகையின் 1915 நவம்பர் 6 இதழில் வெளியிட்டார். இதற்கு "அவர்கள் இருவரும் இந்தப் படத்தில் உள்ளனர் - கண்டுபிடியுங்கள்" என்று தலைப்பிடப்பட்டு இருந்தது. ஆனால், அறியப்பட்ட மிகப்பழைய வடிவம் 1888 இல் வெளியான ஒரு செருமன் அஞ்சலட்டை ஆகும். 1930 இல், எட்வின் போரிங் என்பவர், ஆய்வுக் கட்டுரை ஒன்றில் இப்படத்தை வெளியிட்டு உளவியலாளரிடையே அறிமுகப்படுத்தினார். அப்போதிருந்து இப்படம் பாடப் புத்தகங்களிலும், சோதனை ஆய்வுகளிலும் இடம்பெற்றன.

மேற்கோள்கள்
-----------

1. ↑  "My wife and my mother-in-law. They are both in this picture – find them". *Prints & Photographs Online Catalog* (Library of Congress).. பார்த்த நாள்: 9 October 2011.
2. ↑  Weisstein, Eric W.. "Young Girl-Old Woman Illusion". *MathWorld*.. பார்த்த நாள்: 9 October 2011.
3. ↑  Botwinick, Jack (June 1961). "Husband and Father-in-Law—A Reversible Figure". *The American Journal of Psychology* **74** (2).